Pompierii militari de la Fălticeni au fost alertați, vineri noapte, cu privire la un accident cu un autoturism ieșit în afara părții carosabile la ieșire din municipiul Fălticeni spre Șoldănești. La fața locului s-a constatat că sunt doi bărbați implicați, unul dintre ei fiind pe picioarele sale, în timp ce al doilea era în stare de inconștiență.
Echipajele medicale au trecut la manevre de resuscitare însă, din păcate, pentru victimă nu s-a mai putut face nimic, fiind declarată decedată la fața locului.
În imagini se poate vedea că a fost un accident violent, mașina fiind grav avariată după ce a intrat violet și într-un stâlp de electricitate și într-o fundație.
Al doilea bărbat implicat în accident a fost monitorizat medical la fața locului și ulterior a refuzat să fie transportat la spital.
Pompierii militari au intervenit la locul accidentului cu o autospecială pentru descarcerare și o autospecială de stingere cu apă și spumă, cu sprijinul a două echipaje SAJ.
Polițiștii rutieri au demarat cercetări pentru a stabili cine s-a aflat la volan și cum s-a produs accidentul.